浦鋐

浦鋐（），字汝器，號竹塘漢籍電子文獻資料庫-國朝獻徵錄 ,65卷 ,347，山東登州衛軍籍，直隸蘇州府嘉定縣人，明朝政治人物。

生平
正德二年（1507年）丁卯科山東鄉試第十二名舉人，十二年（1517年）中式丁丑科會試第八十九名，三甲第二百一名進士。刑部觀政，授洪洞縣知縣，嘉靖二年（1523年）升湖廣道監察御史明實錄：世宗實錄 ,232卷，奏疏武定侯郭勛奸貪，忤旨奪俸，以終養母歸里，丁母憂，服闋，起為河南道監察御史，考察罷職，十八年（1539年）起為浙江道監察御史，十九年（1540年）巡按陝西明實錄：世宗實錄 ,254卷，二十年（1541年）十二月論救河南道監察御史楊爵被逮下詔獄並受杖，二十一年（1542年）正月六日死於獄中。

隆慶元年（1567年）明穆宗即位後卹典《明史》（卷209）：浦鋐，字汝器，登州衛人。正德十二年進士。授洪洞知縣，有異政。嘉靖初，召為御史。刑部尚書林俊去國，中官秦文已斥復用，鋐疏力爭之。且言武定侯郭勛奸貪，宜罷其兵權。忤旨，奪俸三月。以養母歸。母喪除，起掌河南道事。給事中饒秀考察黜，訐鋐與同官張祿、段汝礪，給事中李鳳來，考功郎余胤緒，談省署得失，鋐等坐罷。家居七年，廷臣交薦。起故官，出按陝西，連上四十餘疏。總督楊守禮請破格超擢，未報。而楊爵以直諫繫詔獄，鋐馳疏申救曰：「臣惟天下治亂，在言路通塞。言路通，則忠諫進而化理成。言路塞，則奸諛恣而治道隳。御史爵以言事下獄，幽囚已久，懲創必深。臣行部富平，皆言爵愨誠孚鄉里，孝友式風俗，有古賢士風。且爵本以論郭勛獲罪。今勛奸大露，陛下業致之理，則爵前言未為悖妄。望弘覆載之量，垂日月之照，賜之矜釋，使列朝端，爵必能盡忠補過，不負所學。」疏奏，帝大怒，趣緹騎逮之。秦民遠近奔送，舍車下者常萬人，皆號哭曰：「願還我使君。」鋐赴徵，業已病。既至，下詔獄，搒掠備至。除日復杖之百，錮以鐵柙。爵迎哭之，鋐息已絕，徐張目曰：「此吾職也，子無然。」繫七日而卒。穆宗嗣位，卹典視爵等。《國朝獻徵錄·卷六十五》：藍田，《浙江道監察御史浦先生鋐墓誌銘》。

家族
曾祖浦達；祖父浦安；父浦政，義官。母袁氏。慈侍下。從兄浦鈺（典膳）、浦鑰，從弟浦鍾（典膳）、浦鑑、浦鑌。

参考文献

H
Category:蓬萊人
Category:軍籍進士
Category:明朝刑部觀政
Category:明朝洪洞縣知縣
Category:明朝湖廣道監察御史
Category:明朝河南道監察御史
Category:明朝浙江道監察御史